ddrg/super_eurlex huggingface dataset:
(2)

Valges raamatus ELi hüpoteeklaenuturgude integreerimise kohta (3) jõuti järeldusele, et hüpoteeklaenuandjad ja -vahendajad peaksid enne hüpoteeklaenu andmist igal võimalikul viisil laenusaaja krediidivõimet hindama ning samuti tuleks tagada, et hüpoteeklaenuandjaid krediidiregistrite kasutamisel teistes liikmesriikides ei diskrimineeritaks ning et krediiditeave liiguks sujuvalt, kuid samas oleks täidetud ühenduse andmekaitse-eeskirjad.
(5)

Maisist Zea mays L. liin MON810 saadud toodetele (toit ja toiduained, mis on toodetud maisist Zea mays L. liin MON810 saadud maisijahust, -gluteenist, -mannast, -tärklisest, -glükoosist ja -õlist), on antud luba vastavalt Euroopa Parlamendi ja nõukogu määrustele (EÜ) nr 258/97 (4) ja (EÜ) nr 1829/2003. (5) Kõneluste kasutusalade suhtes ei kohaldata kaitseklauslit, millest Austria on teatanud.
(3)

Pärast 11. septembri 2001. aasta rünnakuid on liikmesriikide kõikide õiguskaitseasutuste eriüksused juba alustanud koostööd politseijuhtide töökonna egiidi all. Seda võrgustikku kutsutakse Atlaseks ja selle raames on alates 2001. aastast korraldatud mitmesuguseid seminare ja uuringuid, vahetatud materjale ja viidud läbi ühiseid õppusi.
(30)

Järgmises tabelis on esitatud kavade alusel antud laenude suhtes kohaldatud intressimäärade ja laenude andmise ajal kehtinud komisjoni viitemäärade võrdlus. Abisaaja Kuupäev Kohaldatud intressimäär (%) ELi viitemäär (%) Kalatöötlemisettevõtjate laenukava Lerwick Fish Traders Ltd mai 1996 7,75 11,18 Shetland Seafood Specialities Ltd okt 1996 9,0 10,26 Whalsay Fish Processing Ltd august 1997 8,0 8,15 D Watt (Shetland) Ltd dets 1998 8,0/5,0 (9) 7,77 D Watt (Shetland) Ltd mai 2002 6,5 6,01 Lõhekasvatusettevõtjate laenuabi Johnson Seawell Ltd juuni 2000 8,0 7,64 North Atlantic Salmon Ltd juuni 2000 8,0 7,64 Hoove Salmon Ltd juuni 2000 8,0 7,64 Dury Salmon Ltd juuni 2000 8,0 7,64 Hoganess Salmon Ltd sept 2000 8,0 7,64 North Isles Seafood Ltd august 2000 8,0 7,64 Bressay Salmon Ltd juuni 2000 8,0 7,06 Wester Sound Salmon Ltd okt 2000 8,0 7,06 Scord Salmon (Shetland) Ltd veebr 2001 7,5 7,06 Hoove Salmon Ltd juuli 2001 7,5 7,06 Skerries Salmon Ltd juuli 2001 7,5 7,06 Unst Salmon Ltd august 2001 7,5 6,01 SSG Seafoods Ltd aprill 2002 6,5 6,01 Cro Lax Ltd mai 2002 6,5 6,01 Aqua Farm Ltd sept 2002 6,5 6,01
(3)

Komisjon on audiitorite järelevalveasutuste Euroopa eksperdirühma kaasabil teostanud asjaomaste liikmesriikide auditeerimiseeskirjade eelhindamise. Hindamised ei ole võimaldanud samaväärsuse olemasolu üle lõplikult otsustada, kuid on andnud esialgse ülevaate asjaomaste kolmandate riikide auditeerimiseeskirjadest. Teatavates kolmandates riikides on riiklik järelevalvesüsteem olemas, ehkki olemasolevatest andmetest nende süsteemide kohta ei piisa samaväärsust käsitleva lõpliku otsuse tegemiseks. Teistes riikides veel sellist riiklikku järelevalvesüsteemi ei ole, kuid on olemas auditeerimistegevust reguleeriv raamistik, mis pakub võimaluse järelevalvesüsteem luua.
(2)

Otsusega 2000/427/EÜ (5) otsustas nõukogu, et Kreeka on täitnud vajalikud tingimused ühisraha kasutuselevõtuks 1. jaanuaril 2001. Otsusega 2006/495/EÜ (6) otsustas nõukogu, et Sloveenia on täitnud vajalikud tingimused ühisraha kasutuselevõtuks 1. jaanuaril 2007. Otsustega 2007/503/EÜ (7) ja 2007/504/EÜ (8) otsustas nõukogu, et Küpros ja Malta on täitnud vajalikud tingimused ühisraha kasutuselevõtuks 1. jaanuaril 2008.
(3)

Madalmaade ametiasutused on komisjonile teatanud, et esialgse läbivaatuse põhjal vastab kõnealuse toimeaine kohta esitatud toimik direktiivi 91/414/EMÜ II lisas sätestatud andme- ja teabealastele nõuetele. Samuti ilmneb, et esitatud toimik vastab ka direktiivi 91/414/EMÜ III lisas esitatud andme- ja teabealastele nõuetele ühe asjakohast toimeainet sisaldava taimekaitsevahendi puhul. Taotleja on seejärel vastavalt direktiivi 91/414/EMÜ artikli 6 lõikele 2 edastanud asjakohase toimiku komisjonile ja teistele liikmesriikidele, samuti toiduahela ja loomatervishoiu alalisele komiteele.
(1)

Määruse (EÜ) nr 40/2008 IIA lisa punktis 8 on täpsustatud maksimaalne päevade arv alates 1. veebruarist 2008 kuni 31. jaanuarini 2009, mille jooksul ühenduse kalalaevad, mille üldpikkus on vähemalt 10 meetrit ning mille pardal on vähemalt 80 mm suuruse võrgusilmaga piimtraalid, võivad viibida Skagerrakis, ICESi IIIa püügipiirkonna selles osas, mida ei hõlma Skagerrak ja Kattegat, ICESi IV püügipiirkonnas ja ICESi IIa püügipiirkonna EÜ vetes, nagu on määratletud IIA lisa punktis 2.1.
(7)

Teaduslik nõustamine tarbijaohutuse, rahvatervise ja keskkonnaküsimustes peab tuginema pädevuse, sõltumatuse ja erapooletuse ning läbipaistvuse põhimõtetele, mis on välja töötatud komisjoni teatises „The collection and use of expertise by the Commission: principles and guidelines. Improving the knowledge for better policies” („Eksperdiarvamuste kogumine ja kasutamine komisjonis: põhimõtted ja suunised. Teadmiste parandamine parema poliitika nimel”) (5) ning see peab olema korraldatud kooskõlas riskihindamise parimate tavade põhimõtetega.
(137)

Austria argumendi peale, et olemasolev abi on õiguspärane, tuleb vastata, et olemasolev abi on jätkuvalt avaliku võimu kandja antav abi. Kõigis senistes kohtuotsustes lähtutakse põhimõttest, et küsimuse hindamisel, kuidas turumajanduslikult tegutsev investor oleks käitunud, ei tohi segi ajada ühelt poolt riigi rolli ettevõtte müüjana ja teiselt poolt kohustusi, mis riigil kui avaliku võimu kandjal on. (47) Austria ei ole oma seisukohta põhistanud kohtupraktikaga, milles turumajanduslik investor oleks arvestanud riigiabina käsitatavat vastutust: hüpoteetiliselt võib väita, et ükski turumajanduslik investor ei oleks endale võtnud vastutust, mis ei oleks kooskõlas turumajandusliku investori põhimõttega, ning riigi vastutuse lõpetamist käsitlev otsus kinnitab, et liidumaa ei võtnud endale vastutust turutingimustel. Euroopa Kohus on leidnud, et vastutust, mida on käsitatud õigusvastase riigiabina, ei saa arvesse võtta prognoositavate likvideerimiskulude arvutamisel. (48) See ei tähenda samas, et olemasolevat riigiabi tohiks arvesse võtta. Komisjon leiab, et ei ole vahet, kas tegemist on õigusvastase või olemasoleva abiga. Seni kuni meedet oleks käsitatud riigiabina, ei oleks turumajanduslik investor sellega nõustunud ning seega ei oleks ta sellist meedet arvesse võtnud. (49)
(91)

Seoses Saksamaa väitega, et komisjoni ametnike suuliste märkuste põhjal oli jäänud mulje, et kõnealune abi on ühisturuga kokkusobiv, viitab komisjon sellele, et selliste otsuste tegemine kuulub ainult komisjoni kui kollegiaalse institutsiooni pädevusse. Muu hulgas sedastab komisjon, et ühegi komisjoni dokumendi põhjal ei saa teha järeldust, et kõnealune abi on ühisturuga kokkusobiv.
(67)

Itaalia ametiasutused on seisukohal, et komisjon on õigesti järeldanud, et neutraalse maksustamise kaks eri korda, mille nägid ette nii seadus 218/1990 kui D.Lgs. 358/1999, ei olnud riigiabi, kuna need on põhjendatavad maksuõiguse loogikaga (ametliku uurimismenetluse algatamise otsuse 30. põhjendus). Samuti on Itaalia arvamusel, et kui kõnealused järeldused on õiged, ei tohiks riigiabiks pidada ka seaduse 350/2003 artikli 2 lõikes 26 sätestatud maksustamise erikorda, kuna see oli vajalik seaduse 218/1990 artikli 7 lõikes 2 sätestatud osalise maksuneutraalsuse korra täiendamiseks, pidades silmas kõnealuste pankade restruktureerimise eripära.
(28)

Selle põhimõttega vastavusse viimiseks eristas Belgia meetmed, mida VCG oleks võtnud nii või teisiti, sest need olid uue platvormi käitamiseks vajalikud, ning meetmed, mille eesmärgid olid sellised, „mida turujõud üksi ei suudaks saavutada”, (12) sest need lähevad kaugemale kui vajalik, ning kasu, mida VCG sellest saaks, oleks väiksem kui sellega seonduvad kulud. Komisjon analüüsis Belgia esitatud selgitusi, mis on kokkuvõtvalt kirjas käesoleva otsuse põhjendustes 15–19. Belgia kinnitab, et 1. ja 3. mooduliga seotud olulisi abikõlblikke kulusid ei oleks abi puudumise korral tehtud. Komisjon leiab, et 1. mooduli puhul puudub piisav seos uue platvormiga. Seega ei ole see moodul platvormi käitamiseks vajalik. Moodulis sisalduva koolituse näol on pigem tegemist üldkoolitusega ja on olemas terve rida tegureid, mille alusel VCG jätaks need korraldamata. Komisjon leiab, et tõenäosus, et 1. moodul jääks abi puudumise korral korraldamata, on suur. 3. mooduli puhul jättis Belgia koolituskuludest välja kulud, mida peeti varasemate samalaadsete investeeringute põhjal otsustades uue platvormi käitamiseks vajalikuks. Belgia piiras abikõlblikke koolituskulusid kuludega, mis lähevad kaugemale kui hädavajalik.
(6)

Seepärast on asjakohane, et ühendus rahastab 2008. aastal uuringut, mille eesmärk on hinnata erinevaid poliitikavalikuid, mis on seotud veetavate loomade veo kestuse ja ruuminõuete valdkonnas kindlaksmääratud stsenaariumidega, ning hinnata nende valikute mõju kõnealuste loomade heaolule ja tervisele, rahvatervisele ning majanduslikku, sotsiaalset, keskkonnaalast ja halduslikku mõju. Meetme rahastamiseks eraldatav maksimaalne summa tuleb kindlaks määrata.
(5)

Komisjon on hinnanud huvitatud poolte esitatud taotlust ja soovitust otsuse 2004/585/EÜ ning ühise kalanduspoliitika eesmärkide ja põhimõtete põhjal ning jõudnud seisukohale, et Vahemere piirkondlik nõuandekomisjon on valmis tööd alustama,
(3)

Määruse (EÜ) nr 1198/2006 artiklis 74 on sätestatud, et esimene eelarveline kulukohustus täidetakse enne, kui komisjon on võtnud vastu rakenduskava heakskiitva otsuse. Vastavalt nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (4) artiklile 75 peab kulukohustuse võtmisele eelnema rahastamisotsus, mille teeb institutsioon või asutus, keda institutsioon on selleks volitanud. Seega hõlmab käesolev komisjoni otsus ka otsust rahastada Belgia, Iirimaa, Malta, Poola, Sloveenia, Ungari ja Ühendkuningriigi rakenduskavasid, mis jäid 2007. aastal vastu võtmata, ning seepärast võimaldatakse esimese eelarvelise kulukohustuse täitmist kõnealuste rakenduskavade suhtes enne, kui komisjon on võtnud vastu neid rakenduskavasid heakskiitva otsuse.
a)

taotleja asukohariigi läbivaataval asutusel reageerimiseks kuluv aeg (see on aeg, mis kulub läbivaataval asutusel pädeva asutuse teavitamiseks sellest, et pädevale asutusele on esitatud pensionitaotlus). Käesoleva otsuse tähenduses on läbivaatav asutus pensionitaotleja asukohaliikmesriigis paiknev organisatsioon, mis vastutab vormi E 202 täitmise eest; pädev asutus on organisatsioon selles liikmesriigis, mis saab täidetud vormi E 202 ja vastutab pensionitaotluse menetlemise eest;
(7)

Komisjoni ja Saksamaa vahel toimunud edasise teabevahetuse järel teatas Saksamaa komisjonile 11. juulil 2007 (kiri on registreeritud 17. juulil 2007), et teatatud meetme kohaldamisest on loobutud, teatis on tühistatud ja vähese tähtsusega abi on Baieri liidumaal vastavalt komisjoni 15. detsembri 2006. aasta määrusele (EÜ) nr 1998/2006 (milles käsitletakse asutamislepingu artiklite 87 ja 88 kohaldamist vähese tähtsusega abi suhtes) (4) antud ainult kolmele kohalikule erasektori teleringhäälinguorganisatsioonile.
(3)

Kõnealuse taotluse läbivaatamisel on selgunud, et asjaomase liigitusmeetodi tingimused on täidetud.
(1)

Määruse (EÜ) nr 40/2008 IIC lisa punktis 7 on sätestatud maksimaalne päevade arv (192), mille jooksul võivad ühenduse laevad, mille kogupikkus on vähemalt 10 meetrit ja mille pardal on piimtraalid võrgusilma suurusega vähemalt 80 mm või passiivpüünised (sh seisevvõrgud, abarad ja nakkevõrgud) võrgusilma suurusega alla 220 mm, viibida ICES VIIe püügipiirkonnas 1. veebruarist 2008 kuni 31. jaanuarini 2009.
(4)

Montenegro parlament võttis 3. juunil 2006 Serbia ja Montenegro liitriigi põhiseaduse harta artikli 60 alusel ja lähtudes Montenegro 21. mai 2006. aasta referendumi tulemustest vastu deklaratsiooni Montenegro iseseisvuse kohta, milles teatatakse, et Montenegro on iseseisev riik, kellel on täielik õigusvõime rahvusvahelise õiguse mõistes.
(41)

See ei tähenda, et kõik erastamise tingimused tähendavad automaatselt, et tegemist on riigiabi elementidega. Esiteks ei ole problemaatilised tingimused, mis on samuti tavapärased sellist liiki tehingute puhul eraõiguslike isikute vahel (st teatud standardsed hüvitised, tõestus pakkuja finantsolukorra kohta või vastavus riiklikele tööturueeskirjadele). Teiseks, isegi eraõiguslike isikute vahelised ebatavalistena näivad tingimused näitavad riigiabi olemasolu vaid siis, kui nendega kaasneb müügihinna langus ja antakse eelis. Asjaolu, et sellised tingimused ei tähenda abi olemasolu, peab tõestama igal juhul eraldi. (13)
(5)

Toimeainete suhtes, mida sisaldavate taimekaitsevahendite turult kõrvaldamiseks vajalik etteteatamisaeg on lühike, on asjakohane ette näha kuni 12 kuu pikkune ajapikendus olemasolevate varude kõrvaldamiseks, ladustamiseks, turuleviimiseks ja kasutamiseks, et kõnealuseid varusid oleks võimalik kasutada ainult ühe kasvuperioodi jooksul. Kui on ette nähtud pikem etteteatamisaeg, võib seda lühendada nii, et see lõpeb kasvuperioodi lõpul.
(9)

Liikmesriigi antud ajapikendus tritsüklasooli sisaldavate taimekaitsevahendite olemasolevate varude kõrvaldamiseks, ladustamiseks, turuleviimiseks ja kasutamiseks ei tohiks olla pikem kui kaksteist kuud, et võimaldada olemasolevate varude ärakasutamine hiljemalt ühe kasvuperioodi jooksul; sellisel juhul on tagatud, et tritsüklasooli sisaldavad taimekaitsevahendid on põllumajandustöötajatele kättesaadavad veel 18 kuu jooksul pärast käesoleva otsuse vastuvõtmist.
(5)

Komitee uuris toimeainet, võttes arvesse liikmesriikidest saabunud märkusi ja jõudis järeldusele, et on selgeid tõendeid, et toimeaine avaldab kahjulikku mõju inimeste tervisele, seejuures nii käsitsejaile kui ka töötajaile, sest selle toime ületab 100 % vastuvõetava kutsetoime piirnormist ning andmed tarbija ohuanalüüsi tegemiseks on puudulikud. Lisaks on ilmnenud muid murettekitavaid asjaolusid, mille tõi oma hinnangus toimeaine kohta välja referentliikmesriik ja mida on käsitletud läbivaatamisaruandes.
(1)

Lõppkasutajatele igal aastal müüdavate kantavate patareide ja akude müüki tuleks väljendada asjaomasel aastal liikmesriigi territooriumil turule viidud kantavate patareide ja akude hulgana, millest on välja arvatud need kantavad patareid ja akud, mis on enne lõppkasutajale müümist asjaomasel aastal kõnealuse liikmesriigi territooriumilt välja viidud.
(10)

Komisjoni teatises nõukogule ja Euroopa Parlamendile „Aruanne gaasi ja elektrienergia siseturu loomise edenemise kohta” (5) (edaspidi „2005. aasta aruanne”) tõdes komisjon, et paljudel siseriiklikel turgudel on tööstus suuresti kontsentreerunud ja see takistab tõhusa konkurentsi arengut. (6) Sellest tulenevalt leidis komisjon, et elektritootmise puhul on üks riikide turgude konkurentsitaseme näitaja kolme suurima tootja koguturuosa. (7) Poola ametiasutuste esitatud andmete kohaselt oli 2006. aastal kolme suurima elektritootja osa Poola tootmisvõimsusest 44,2 % ja nad andsid 52,3 % kogutoodangust. (8) Poola ametiasutuste 28. juuli vastuse kohaselt suurenes nende osa 2007. aastal 51,7 %ni tootmisvõimsusest ja 59,0 %ni kogutoodangust. (9) Poola ametiasutuste esitatud andmete kohaselt oli hulgimüügiturul kolme suurima elektritootja turuosa 2006. aastal 48,1 % ja see suurenes 2007. aastal 55,4 %ni. (10) Tuleb rõhutada, et Poola ametiasutuste esitatud andmed annavad tunnistust sellest, et kolme suurima elektritootja turuosa suurenes aastail 2006–2007 igas valdkonnas. Seega on kontsentratsiooni määr suurem kui komisjoni otsustes 2006/211/EÜ (11) ja 2007/141/EÜ (12) esitatud Ühendkuningriigi kontsentratsiooni määr 39 %. Nendes riikides on kontsentratsiooni määr umbes sama suur (või pisut suurem) kui Austrias (52,2 %, vaata komisjoni otsus 2008/585/EÜ, (13) kuid Poolas on see pisut väiksem kui Soomes (73,6 %, vaata komisjoni otsus 2006/422/EÜ (14) ja Rootsis (86,7 %, vaata komisjoni otsus 2007/706/EÜ. (15) Kõigil kolmel juhul tasakaalustab koondumise mõju konkurentsisurve turul, sest elektrit on võimalik saada väljastpoolt. (16) Nagu märgitud põhjenduses 9, esineb süsteemi ülekoormust ja ülekandevõrgu võimsus on väike, mille tõttu moodustab Poola import alla 3 % Poolas toodetava elektri koguhulgast, kuigi näiteks Austria kattis imporditud elektrienergiaga ligikaudu veerandi (17) oma üldisest energiatarbest, (18) eelkõige baaskoormusenergiast. (19) Poola energiaturgu reguleeriva asutuse direktori dokumendi (20) kohaselt „tuleneb elektrivaldkonna tegevuse praegune struktuur ja kontsentreerumise aste riigile kuuluvate elektriettevõtjate horisontaalsest ja alles seejärel vertikaalsest konsolideerumisest. Konsolideerumine on kahjustanud riigisiseseid konkurentsitingimusi ja avaldab olulist mõju konkurentsi arengule hulgimüügiturul”. Seega ei saa kõnealuse kontsentreerumise määra alusel teha järeldusi selle kohta, kuivõrd on elektri tootmise ja hulgimüügi turud otseselt avatud konkurentsile.
(5)

Komitee uuris toimeainet, võttes arvesse liikmesriikidest saabunud märkusi ja jõudis järeldusele, et on selgeid tõendeid, et toimeaine avaldab kahjulikku mõju põhjaveele, eelkõige on probleemne see, et kõikides mudelites ületas leostumine põhjavette 0,1 μg/l kolme asjaomase ainevahetussaaduse puhul. Lisaks on ilmnenud muid murettekitavaid asjaolusid, mille tõi oma hinnangus toimeaine kohta välja referentliikmesriik ja mida on käsitletud läbivaatamisaruandes.
(5)

1999. aastal tuvastati vastavushindamismenetluse uurimise käigus, et see on nii diskrimineeriv kui ka vajalikust koormavam ning seetõttu vastuolus WTO tehniliste kaubandustõkete lepingu artiklitega 5.1.1 ja 5.1.2 põhiliselt seetõttu, et Korea toodete suhtes, erinevalt imporditavast kosmeetikast, ei kohaldata enne turulelubamist heakskiitmismenetlust. Leiti, et toodete haldusliku jälgimise kohustuslik dokumentatsioon tekitab maaletoojatele ebavajalikku kattuvat haldustööd ning on seetõttu vastuolus WTO tehniliste kaubandustõkete lepingu artikliga 5.1.2. Kosmeetikatoodete reklaamimiskorra puhul ei leidnud komisjon tõendeid, et õigusaktid või nende rakendamine oleks diskrimineerivad. Kaebuses viidatud muude tavade kohta tuleks mainida, et Korea märgistamismäärust on juba kohandatud ning ELi nimekirja tunnustatud. Koreas kehtiva kingituste keelu suhtes ei olnud võimalik kaebust esitada, sest täielikku keeldu esineb ka mõnedes liikmesriikides. Uurimisel jõuti samuti järeldusele, et mõningad uuritud meetmed olid kumulatiivselt põhjustanud või ähvardanud põhjustada kahjustavaid mõjusid algmääruse artikli 2 lõike 4 tähenduses.
(9)

Liikmesriigi antud ajapikendus dinikonasool-M’i sisaldavate taimekaitsevahendite olemasolevate varude kõrvaldamiseks, ladustamiseks, turuleviimiseks ja kasutamiseks ei tohiks olla pikem kui kaksteist kuud, et võimaldada olemasolevate varude ärakasutamine hiljemalt ühe kasvuperioodi jooksul; sellisel juhul on tagatud, et dinikonasool-M’i sisaldavad taimekaitsevahendid on kättesaadavad veel 18 kuu jooksul pärast käesoleva otsuse vastuvõtmist.
(9)

Liikmesriigi antud ajapikendus triflumisooli sisaldavate taimekaitsevahendite olemasolevate varude kõrvaldamiseks, ladustamiseks, turuleviimiseks ja kasutamiseks ei tohiks olla pikem kui kaksteist kuud, et võimaldada olemasolevate varude ärakasutamist hiljemalt ühe kasvuperioodi jooksul; sellisel juhul on tagatud, et triflumisooli sisaldavad taimekaitsevahendid on kättesaadavad veel 18 kuu jooksul pärast käesoleva otsuse vastuvõtmist.
(9)

Liikmesriigi antud ajapikendus tsüanamiidi sisaldavate taimekaitsevahendite olemasolevate varude kõrvaldamiseks, ladustamiseks, turuleviimiseks ja kasutamiseks ei tohiks olla pikem kui kaksteist kuud, et võimaldada olemasolevate varude ärakasutamine hiljemalt ühe kasvuperioodi jooksul; sellisel juhul on tagatud, et tsüanamiidi sisaldavad taimekaitsevahendid on kättesaadavad veel 18 kuu jooksul pärast käesoleva otsuse vastuvõtmist.
(3)

Ühendkuningriigi ametiasutused on teatanud komisjonile, et esialgse läbivaatuse põhjal tundub, et asjaomase toimeaine kohta esitatud toimik vastab direktiivi 91/414/EMÜ II lisas esitatud andme- ja teabealastele nõuetele. Samuti ilmneb, et esitatud toimik vastab ka direktiivi 91/414/EMÜ III lisas esitatud andme- ja teabealastele nõuetele ühe asjakohast toimeainet sisaldava taimekaitsevahendi puhul. Taotleja on seejärel vastavalt direktiivi 91/414/EMÜ artikli 6 lõikele 2 edastanud asjakohase toimiku komisjonile ja teistele liikmesriikidele, samuti toiduahela ja loomatervishoiu alalisele komiteele.
(2)

2004. aasta märtsis sai Ühendkuningriik firmalt Syngenta Ltd taotluse pinoksadeeni kohta. Komisjoni otsusega 2005/459/EÜ (3) kinnitati, et toimik on täielik ja seda võib lugeda põhimõtteliselt vastavaks kõnealuse direktiivi II ja III lisas andmete ja teabe suhtes esitatud nõuetele.
(55)

Kolmandaks on meede valikuline, sest see soodustab üksnes neid äriühinguid, kelle majandustegevus on loetletud seaduse nr 2601/1998 artiklis 3. Meede laieneb üksnes loetletud sektoritesse ja mitte loetelust välja jäetud sektoritesse kuuluvatele äriühingutele. Lisaks sellele on seaduse nr 2601/1998 artikli 3 kohaselt vajalik, et mõne sektori puhul võetaks vastu teisesed õigusaktid, et soodustused laieneks ka neile. Kreeka ametiasutuste sõnul selliseid teiseseid õigusakte kehtestatud ei ole. Pealegi on abikõlblike tegevuste loetelu iga sektori puhul erinev, mis tähendab, et meede laieneb eri sektorites tegutsevatele äriühingutele eri määral. Seega on meede valikuline isegi seaduse nr 2601/1998 artiklis 3 loetletud sektorite puhul. Järelikult on alusetu Kreeka ametiasutuste ja kolmanda isiku väide, et kõnealune abikava on üldine maksumeede.
(5)

Kõnealuseid kahjusid tuleb pidada seda tõsisemaks ja erandlikumaks, et Küpros rakendas tõhusaid riski- ja kriisiohjamisvahendeid. Eelkõige rakendab Küpros ligi 95 % niisutatavatel aladel täiustatud niisutustehnoloogiat ning on kehtestanud vee hinnapoliitika ja karistusmeetmed, et hoida ära liigset veetarbimist ja veekadusid, ning on edendanud ja loonud stiimuleid vee taaskasutussüsteemide sisseseadmiseks hoonetes. Lisaks hõlmab Küprose riiklik maaelu arengu programm aastateks 2007–2013 juba mitmeid meetmeid veetarbimise parandamiseks.
(67)

Samuti ei ole komisjonile vastuvõetavad Itaalia ametiasutuste esitatud vastuväiteid, mille kohaselt ergutav mõju on siiski olemas, kuna toetused on vajalikud pangalaenude tasumiseks, mis katavad ajavahemikku kulutuste tegemisest kuni toetuse maksmiseni. Asjaolu, et ettevõtja on valmis tööd alustama ja sellega kaasnevate kulutuste katteks raha laenama, ei näita kuidagi, et toetus on projekti rakendamiseks vajalik või et toetusega luuakse stiimul viia ellu projekt, mida muidu ette ei võetaks. Otse vastupidi, see, et ettevõtja on valmis alustama tööd ja kandma projektiga kaasnevaid finantsriske ka asjakohase abikava alusel abitaotlust esitamata, viitab sellele, et toetus ei ole stiimuli loomiseks vajalik.
(31)

Mis puutub abimeetmetesse, siis kordas Itaalia, et Sviluppo Italia ajutine osalus SIMPE kapitalis ei kujuta endast riigiabi, kuna vastab erainvestori põhimõttele. Itaalia kinnitas, et kaks teist SIMPE aktsionäri (NGP ja La Seda de Barcelona) on kohustatud Sviluppo Italia osakud 3–5 aasta jooksul välja ostma hinna eest, mis võrdub nominaalväärtusega, millele on liidetud aastased intressid keskmise pikkusega ja pikaajaliste tehingute puhul aluseks võetava ametliku viitemäära alusel, mida suurendatakse vähemalt 2 protsendipunkti võrra. Nimetatud kohustus on lisaks kaetud tagatisega, mille NGP on andnud oma materiaalse põhivara baasil. Itaalia on arvamusel, et selliste kapitalitulu garantiidega oleks sarnase investeeringu teinud mis tahes erainvestor.